Gissurus Isleifi filius
Gissurus Isleifi filius Res apud Vicidata repertae: Nativitas: 1042; Obitus: 1118; Schalholtia Patria: Islandia Familia Genitores: Isleifus Gissuri filius; Gissurus Isleifi filius (Islandice Gissur Ísleifsson, natus anno 1042, mortuus anno 1118) fuit clericus Islandicus et episcopus Scalholtensis. Parentes eius fuerunt Isleifus Gissuri filius, pariter episcopus Scalholtensis, et Dalla Thorvaldi filia. Steinunnam Thorgrimi filiam in matrimonium duxit; coniuges in fundo Hof in sinu Vopnafiordensi sito habitaverunt. Gissurus iuvenis in Saxoniam missus est studiorum gratia et iam adulescens sacerdos factus est. Saepe iter in Continentem fecit; etiam Romam venit papam Gregorium VII salutatum, a quo episcopatum petivit, patre mortuo. Papa eum Magdeburgum misit, ubi anno 1082 episcopus factus est. Cum rediisset in Islandiam, Scalholti vixit et scholam tenuit, sicut pater.